CELEX: 32021D0117
Language: da
Date: 2021-02-01 00:00:00
Title: Kommissionens gennemførelsesafgørelse (EU) 2021/117 af 1. februar 2021 om ændring af gennemførelsesafgørelse (EU) 2019/919 om harmoniserede standarder for mindre skibe for så vidt angår ventilation af rum med benzinmotorer og/eller benzintanke og elektriske ventilatorer

2.2.2021   
               
               
                  DA
               
               
                  Den Europæiske Unions Tidende
               
               
                  L 36/39
               
            
         KOMMISSIONENS GENNEMFØRELSESAFGØRELSE (EU) 2021/117
         af 1. februar 2021
         om ændring af gennemførelsesafgørelse (EU) 2019/919 om harmoniserede standarder for mindre skibe for så vidt angår ventilation af rum med benzinmotorer og/eller benzintanke og elektriske ventilatorer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 14 i Europa-Parlamentets og Rådets direktiv 2013/53/EU (2), formodes produkter, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de krav, der er omfattet af disse standarder eller dele deraf, jf. artikel 4, stk. 1, i direktiv 2013/53/EU og bilag I til nævnte direktiv.
                  
               
                     (2)
                  
                  
                     Ved Kommissionens gennemførelsesafgørelse C(2015) 8736 (3) anmodede Kommissionen CEN og Cenelec om at udarbejde og revidere harmoniserede standarder til støtte for direktiv 2013/53/EU og forholde sig til de strengere væsentlige krav i artikel 4, stk. 1, i direktiv 2013/53/EU og bilag I til nævnte direktiv sammenlignet med Europa-Parlamentets og Rådets ophævede direktiv 94/25/EF (4).
                  
               
                     (3)
                  
                  
                     Ved gennemførelsesafgørelse C (2015) 8736 blev CEN og Cenelec også anmodet om at revidere standarder, hvis referencer blev offentliggjort ved Kommissionens meddelelse 2015/C 087/01 (5).
                  
               
                     (4)
                  
                  
                     På baggrund af anmodningen i gennemførelsesafgørelse C(2015) 8736 reviderede CEN den harmoniserede standard EN ISO 11105:2017, hvis reference er offentliggjort ved Kommissionens meddelelse 2018/C 209/05 (6). Dette resulterede i vedtagelsen af den harmoniserede standard EN ISO 11105:2020 Mindre skibe — Ventilation af rum med benzinmotorer og/eller benzintanke.
                  
               
                     (5)
                  
                  
                     Kommissionen har sammen med CEN vurderet, hvorvidt den harmoniserede standard EN ISO 11105:2020 udarbejdet af CEN er i overensstemmelse med anmodningen i gennemførelsesafgørelse C(2015) 8736.
                  
               
                     (6)
                  
                  
                     Standarden EN ISO 11105: 2020 fastsætter monteringsforskrifter for ventilation af rum med benzinmotorer og/eller benzintanke i fritidsfartøjer, der anvender benzinmotorer til fremdrift, elproduktion eller mekanisk arbejde, for at forhindre ophobning af eksplosive gasser i disse rum.
                  
               
                     (7)
                  
                  
                     Standard EN ISO 11105:2020 opfylder de væsentlige krav, den har til formål at dække, og som er fastsat i artikel 4, stk. 1, i direktiv 2013/53/EU, samt i punkt 5.1.2 og 5.2.2, del A i bilag I til nævnte direktiv. Referencen til nævnte standard bør derfor offentliggøres i Den Europæiske Unions Tidende.
                  
               
                     (8)
                  
                  
                     Standard EN ISO 11105:2020 skal erstatte standard EN ISO 11105:2017. Det er derfor nødvendigt at tilbagetrække referencen for den harmoniserede standard EN ISO 11105:2017 fra C-udgaven af Den Europæiske Unions Tidende.
                  
               
                     (9)
                  
                  
                     For at give producenterne tilstrækkelig tid til at forberede anvendelsen af standarden EN ISO 11105:2020 er det nødvendigt at udskyde tilbagetrækningen af referencen for standarden EN ISO 11105:2017.
                  
               
                     (10)
                  
                  
                     Standard EN ISO 11105: 2020 skal også erstatte standard EN ISO 9097:2017 Fritidsfartøjer — Elektriske ventilatorer, hvis reference er offentliggjort i meddelelse 2018/C 209/05. Standarden EN ISO 9097: 2017 omhandler generelle krav til elektriske ventilatorer ved montering på fritidsfartøjer. Det er derfor nødvendigt at tilbagetrække referencen for den harmoniserede standard EN ISO 9097:2017 fra C-udgaven af Den Europæiske Unions Tidende.
                  
               
                     (11)
                  
                  
                     I bilag I til Kommissionens gennemførelsesafgørelse (EU) 2019/919 (7) er der opført referencer for harmoniserede standarder, der medfører en formodning om overensstemmelse med direktiv 2013/53/EU. Referencen for den harmoniserede standard EN ISO 11105: 2020 bør medtages i bilag I til nævnte gennemførelsesafgørelse.
                  
               
                     (12)
                  
                  
                     I bilag II til gennemførelsesafgørelse (EU) 2019/919 er der opført referencer for harmoniserede standarder, som er udarbejdet til støtte for direktiv 2013/53/EU, der trækkes tilbage fra Den Europæiske Unions Tidende. Referencerne for de harmoniserede standarder EN ISO 11105:2017 og EN ISO 9097:2017 bør medtages i bilag II til nævnte gennemførelsesafgørelse.
                  
               
                     (13)
                  
                  
                     Gennemførelsesafgørelse (EU) 2019/919 bør derfor ændres.
                  
               
                     (14)
                  
                  
                     Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/919 foretages følgende ændringer:
            
                        1)
                     
                     
                        Bilag I ændres i overensstemmelse med bilag I til nærværende afgørelse.
                     
                  
                        2)
                     
                     
                        Bilag II ændres i overensstemmelse med bilag II til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Punkt 2) i bilag II finder anvendelse fra den 1. august 2022.
         
         
            Udfærdiget i Bruxelles, den 1. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (EUT L 354 af 28.12.2013, s. 90).
         
            (3)  Kommissionens gennemførelsesafgørelse C(2015) 8736 af 15. december 2015 om en anmodning om standardisering til Den Europæiske Standardiseringsorganisation og Den Europæiske Komité for Elektroteknisk Standardisering for så vidt angår fritidsfartøjer og personlige fartøjer til støtte for Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF.
         
            (4)  Europa-Parlamentets og Rådet direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (EFT L 164 af 30.6.1994, s. 15).
         
            (5)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 87 af 13.3.2015, s. 1).
         
            (6)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2013/53/EU om fritidsfartøjer og personlige fartøjer og om ophævelse af direktiv 94/25/EF (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 209 af 15.6.2018, s. 137).
         
            (7)  Kommissionens gennemførelsesafgørelse (EU) 2019/919 af 4. juni 2019 om harmoniserede standarder for fritidsfartøjer og personlige fartøjer, der er udarbejdet til støtte for Europa-Parlamentets og Rådets direktiv 2013/53/EU (EUT L 146 af 5.6.2019, s. 106).
      
      
         
            BILAG I
            I bilag I til gennemførelsesafgørelse (EU) 2019/919 indsættes følgende som nr. 34:
            
               
                           Nr.
                        
                        
                           Reference for standarden
                        
                     
                           »34.
                        
                        
                           EN ISO 11105:2020
                        
                     
                            
                        
                        
                           Mindre skibe — Ventilation af rum med benzinmotorer og/eller benzintanke«.
                        
                     
         
      
      
         
            BILAG II
            I bilag II til gennemførelsesafgørelse (EU) 2019/919 foretages følgende ændringer:
            
                        1)
                     
                     
                        Følgende indsættes som nr. 31:
                        
                                    Nr.
                                 
                                 
                                    Reference for standarden
                                 
                              
                                    »31.
                                 
                                 
                                    EN ISO 9097:2017
                                    Fritidsfartøjer — Elektriske ventilatorer«
                                 
                              
                  
                        2)
                     
                     
                        Følgende indsættes som nr. 32:
                        
                                    Nr.
                                 
                                 
                                    Reference for standarden
                                 
                              
                                    »32.
                                 
                                 
                                    EN ISO 11105:2017
                                    Mindre skibe — Ventilation af rum med benzinmotorer og/eller benzintanke«.